

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.februārī Nr.67

(protokols Nr.3, 19.p.)

**Par telpu nomas līguma pagarināšanu**

Priekuļu novada pašvaldības dome izskata SIA “Sertifikācijas un testēšanas centrs” (turpmāk – Iesniedzējs), 2021.gada 10.februāra iesniegumu (reģ. 10.02.2021. Priekuļu novada pašvaldībā ar Nr.3.1-5.2/2021-903) par neapdzīvojamās telpas (garāžas) Dārza ielā 11C, Priekuļos, Priekuļu pagastā, Priekuļu novadā, nomas līguma termiņa pagarināšanu.

Izvērtējot pašvaldības rīcībā esošo informāciju, konstatēts:

1. Priekuļu novada pašvaldībai pieder nekustamais īpašums Dārza iela 11C, Priekuļos, Priekuļu pagastā, Priekuļu novadā, kas sastāv no zemes 0,1189 ha platībā un nedzīvojamās būves. Īpašuma tiesības nostiprinātas Priekuļu pagasta zemesgrāmatas nodalījumā Nr. 100000484952.
2. Neapdzīvojamā telpa-garāža 18,0 m2 platībā Dārza ielā 11C, Priekuļos, Priekuļu pagastā, Priekuļu novadā, līdz 2020.gada 31.decembrim iznomāta Iesniedzējam.
3. Likuma “Par pašvaldībām” 14.panta otrās daļas 3.punkts nosaka, ka lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu.
4. Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18.punkts nosaka, ka Iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu, izņemot gadījumu, kad nomas objektu iznomā publiskas funkcijas vai deleģēta valsts pārvaldes uzdevuma veikšanai.
5. Lai neapdzīvojamo telpu-garāžu nodotu ilgtermiņa nomā, veikts neatkarīga vērtētāja nomas maksas tirgus novērtējums, kas noteikts 25,00 EUR/mēnesī bez PVN.

Ņemot vērā iepriekš minēto un pamatojoties uz likuma „Par pašvaldībām” 14.panta pirmās daļas 2. punktu, otrās daļas 3.punktu, 21.panta pirmās daļas 14.punkta b) apakšpunktu un otro daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18.punktu, Tautsaimniecības komitejas 2021.gada 18.februāra atzinumu (protokols Nr.3) elektroniski balsojot tiešsaistē, PAR –15 (Elīna Stapulone, Dace Kalniņa, Jānis Ročāns, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Ināra Roce, Elīna Krieviņa), PRET –nav, ATTURAS –nav, Priekuļu novada dome **nolemj**:

1. Pagarināt nomniekam SIA “Sertifikācijas un testēšanas centrs”, reģ.nr. 40003025542, juridiskā adrese: Dārza iela 12, Priekuļi, Priekuļu pagasts, Priekuļu novads, LV-4126, neapdzīvojamo telpu nomas līgumu par telpas-garāžas 18,0 m2 platībā, kas atrodas Dārza ielā 11C, Priekuļos, Priekuļu pagastā, Priekuļu novadā, iznomāšanu.
2. Nomas līguma darbības termiņu pagarināt no 2021.gada 1.janvāra līdz 2023.gada 31.decembrim.
3. Noteikt nomas maksu 25,00 EUR/ mēnesī par iznomāto neapdzīvojamo telpu-garāžu, saskaņā ar neatkarīga vērtētāja nomas maksas vērtības noteikšanu.
4. Atbildīgā par lēmuma izpildi nekustamā īpašuma speciāliste L.S. Berovska.
5. Kontroli par lēmuma izpildi veic Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone